شیخ‌الاسلام مولانا عبدالحمیدا ماں پیگامے تروریستی اُرُش/حمله په کویتءِ شیعیانی مسجدا سک اِیر جت و محکوم کت.
کویتءِ شیعیانی «امام صادق»ءِ مسجد، جمعه 5 تیرماه94 /26جون2015ءَ تراکینگ/منفجر بوت که چه اِے تروریستی حمله ءَ 200 نفر بیراں / کشگ بوت اَنت.
واجه مولانا عبدالحمیدا اِے حمله «مزنیں تبه‌کاری‌اے» زانت و گوں ترندی اِیری جت و محکومی کت.
واجهءِ پیگامءِ سیاهگ/متن اِیش اِنت:
بسم‌الله الرحمن الرحیم
اَپسوز اِنت که اپدا افراط و ترندرویا قربانی گپت و ماں یک تروریستی حمله‌اِے لهتے چه مئے شیعه‌ایں براتاں، شهید کنگ بوت اَنت.
بَژن‌تری گپ اِیش اِنت که اِے هرابکاری ماں مسیت/ مسجدا که یک اَمن اِیں جاهے په الله تعالیءِ عبادتا و ماں شریعت اسلاما خاصیں حرمتے هست اِنت‌اِی کنگ بوت.
من باز برا گوشتگ که حمله په مذهبی جاه، خاصکار مسجداں شریعت اسلامءِ روشنائیا رَد اِنت و عرف و عقلءِ کِرا هں مزنیں تبه‌کاری اے زانگ بیت.
من اے تروریستی ارش/حملهءَ گوں ترندی اِیر جنان و په اے حادثهءِ شهیداں چه الله تعالیءِ بارگاها درجاتءِ بُرزی و په پُشپداں صبر و اوپارا لوٹوکاں.
(مولوی) عبدالحمید
زاهدانءِ اهلسنتءِ جمعهءِ پیشنماز